Škoda 14TrM

Škoda 14TrM je modernizovaná verzia česko-slovenského trolejbusu Škoda 14Tr. Vyrábaná bola v rokoch 19952004 spoločnosťou Škoda Ostrov.

 Konštrukcia a rekonštruované prvky 
Rovnako ako voz 14Tr je 14TrM dvojnápravový trolejbus so samonosnou karosériou. Tá je zložená z jednotlivých oceľových prvkov, ktoré sú navzájom zvarené. Karoséria je oplechovaná, tepelne izolovaná a odhlučnená. V pravej bočnici sú umiestnené troje dvojkrídlové dvere.

Zvonka sa modernizácia dotkla len predného a zadného čela vozu. Do čiel boli iba namontované tabule informačného systému. Interiér bol modernizovaný kompletne. Boli napríklad použité sedačky nového typu, ktoré sú polstrované, alebo bola dosadená protišmyková podlaha. V elektrickej časti bola použitá výzbroj, ktorá zodpovedala výzbroji posledných sérií vozov 14Tr. Aj tu sa ale objavili niektoré inovované prvky (modernizovaný trakčný motor, ľahké laminátové zberače prúdu).

Od roku 2004 boli v Bratislave a Plzni modernizované staršie trolejbusy Škoda 14Tr dosadením novej vozovej skrine a náprav. Hoci ide fakticky o nové vozy, sú vozy vedené ako rekonštruované. V oboch mestách sú typovo označené ako 14TrM.

Niektorí prevádzkovatelia (Ostrava, Plzeň) označujú rekonštruované staršie vozy 14Tr ako 14TrM. Ostatní prevádzkovatelia podobné modernizované trolejbusy značia ako Škoda 14TrR.

 Dodávky trolejbusov 
V rokoch 19952004 bolo vyrobených celkom 291 vozov Škoda 14TrM (počet vozov v tabuľke uvedenej nižšie dosahuje čísla 284). Výroba náhradných skríň prebiehala v rokoch 20042009.

 Súčasný štát Mesto Stránka Typ Roky dodávok Počet vozov Evidenčné číslapri dodaní Zdroj  Brno stránka 14TrM 1995 20 3267–3286  Hradec Králové stránka 14TrM 1995 2 31, 32  Jihlava stránka 14TrM 1995 4 44–47  Opava stránka 14TrM 19951997 10 73–82  Pardubice stránka 14TrM 19951999 20 365–384  Plzeň stránka náhr. skriňa 20022006 19 viď prehľad  Teplice stránka 14TrM 19951996 11 154–164  Zlín – Otrokovice stránka 14TrM 1995 2 169, 170   Alma-Ata stránka 14TrM 19972001 23 1011–1029, 1031, 1033, 1056, 1057   Vilnius stránka 14TrM 1999 23 1651–1662, 2663–2673   Riga stránka 14TrM 19982000 27 1-131, 2-400–2-425   Bălți stránka 14TrM 2002 1 154  Kišiňov stránka 14TrM 19972003 39 1264–1276, 2131–2143, 3815–3827   Vologda stránka 14TrM 19961998 30 151–180   Bratislava stránka náhr. skriňa 20042009 12 viď prehľad  Košice stránka 14TrM 1999 7 20012007  Prešov stránka 14TrM 20002001 5 119–123   Ašchabad stránka 14TrM 2000 47 001–047   Kyjev stránka 14TrM 1996 4 410–413   Urgenč stránka 14TrM 1997 9 001–009 

Čísla vozov
 Bratislava: 6222, 6226, 6260, 6263, 6265, 6271, 6283, 6291, 6293, 6301, 6304, 6306
 Plzeň: 403, 404, 405, 407, 409, 411, 412, 417, 433, 435, 437, 438, 443, 444, 449, 452, 453, 457, 459

 Poznámky 

 Referencie 



Kategória:Trolejbusy Škoda